
Okresný súd Lučenec 2T/45/2024 6624010352 04. 06. 2024 JUDr. Stanislav Galovič ECLI:SK:OSLC:2024:6624010352.1
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Stanislavom Galovičom na hlavnom pojednávaní konanom dňa 4. júna 2024 takto rozhodol: Obžalovaný A. B., nar. XX.XX.XXXX v Lučenci, trvale bytom C., D. XXX/XX, t. č. bytom C., E. F. XX,
sa uznáva
za
vinného, že
dňa 21.12.2023 v čase o 15:57 hod. v Lučenci po ulici G. H. I. v smere od svetelnej križovatky ku Námestiu republiky viedol v ľavom jazdnom pruhu osobné motorové vozidlo značky Škoda Octavia combi, evidenčného čísla C., kde sa plne nevenoval vedeniu vozidla a dostatočne nesledoval situáciu v cestnej premávke, nedbal na zvýšenú opatrnosť voči chodcom, v dôsledku čoho nedal prednosť po priechode chodcov idúcim chodkyniam z jeho pohľadu z ľavej strany smerom ku Zlatej uličke I. I. J., nar. XX.XX.XXXX, ktorú zachytil pravou prednou časťou vozidla a z pravej strany smerom ku predajni K. L. M., nar. XX.XX.XXXX, ktorú zachytil pravou bočnou časťou vozidla, následkom čoho utrpela chodkyňa I. I. J. zranenia a to zlomeninu horného konca píšťaly so zlomeninou ihlice pravého predkolenia, pohmoždenie hlavy a pohmoždenie pravej ruky s dobou liečby a PN nad 42 dní, teda od 21.12.2023, ktorá stále trvá, a chodkyňa L. M. utrpela pohmoždenie ľavého predkolenia a predlaktia bez potreby liečby a PN, teda inému z nedbanlivosti spôsobil ťažkú ujmu na zdraví, čin spáchal závažnejším spôsobom konania porušením dôležitej povinnosti uloženej mu podľa zákona, tým spáchal prečin ublíženia na zdraví podľa § 157 ods. 1, ods. 2 písm. a) Tr. zákona s poukazom na § 138 písm. h) Tr. zákona. Za to sa odsudzuje podľa § 157 ods. 2 Tr. zákona s použitím § 36 písm. l), § 37 písm. m), § 38 ods. 2 Tr. zákona na trest odňatia slobody v trvaní 1 (jeden) rok. Podľa § 49 ods. 1 písm. a) Tr. zákona súd obžalovanému výkon trestu podmienečne odkladá a podľa § 50 ods. 1 Tr. zákona mu určuje skúšobnú dobu v trvaní 2 (dva) roky.
Podľa § 61 ods. 1, 2 Tr. zákona súd obžalovanému ukladá trest zákazu činnosti viesť motorové vozidlá všetkého druhu v trvaní 2 (dva) roky. Podľa § 287 ods. 1 Tr. poriadku súd obžalovanému ukladá povinnosť nahradiť Všeobecnej zdravotnej poisťovni, a. s., pobočka Banská Bystrica, Skuteckého 20, Banská Bystrica, škodu vo výške 7785,41 Eur, a I. I. J., nar. XX.XX.XXXX, bytom N. I. XXX/X, C. , škodu vo výške 5637,66 Eur. Podľa § 288 ods. 2 Tr. poriadku súd Všeobecnú zdravotnú poisťovňu a. s., pobočka Banská Bystrica, Skuteckého 20, Banská Bystrica, so zvyškom nároku na náhradu škody odkazuje na civilný proces. Podľa § 172 ods. 2 Tr. poriadku bol vyhotovený zjednodušený písomný rozsudok, ktorý neobsahuje odôvodnenie, nakoľko po jeho vyhlásení sa obžalovaný, prokurátor a splnomocnenkyňa poškodenej vzdali práva na podanie odvolania. Poučenie: Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

